PETI MEĐUNARODNI KONGRES

**ODRŽIVA ARHITEKTURA – ENERGETSKA EFIKASNOST**

**(SUSTAINABLE ARCHITECTURE – ENERGY EFFICENCY - SAEE)**

Peta tradicionalna jubilarna međunarodna manifestacija i kongres **ODRŽIVA ARHITEKTURA – ENERGETSKA EFIKASNOST** održaće se od 7. do 9. oktobra 2022. u renomiranom i atraktivnom prostoru Jugoslovenske kinoteke, sa svečanim otvaranjem u 19h. Kongres obuhvata odgovarajuća predavanja, izložbe arhitekata i sponzora, radionice, tribine i konkurs "MIKRO EKO KUĆA 2022" za mlade arhitekte, dizajnere i pejzažne arhitekte do 30 godina i studente odgovarajućih fakulteta. Kongres organizuju Udruženje EKOKULT+ i Magazin za eko arhitekturu i kulturu EKO KUĆA, u saradnji sa Arhitektonskim fakultetom Univerziteta u Beogradu, Zagrebu i Podgorici.

Kongres ODRŽIVA ARHITEKTURA – ENERGETSKA EFIKASNOST obuhvata više segmenata: predavanja najpoznatijih svetskih arhitekata i radionice namenjene arhitektima, studentima, doktorantima i stručnjacima iz tangencijalnih oblasti, kao i izložbu projekata i realizacija predavača, koja će biti otvorena u holu Jugoslovenske kinoteke od 7. do 9. oktobra.

Kongres će, kroz sve segmente, obuhvatiti značajne teme sa fokusom na održivi, ekološki i energetski efikasan pristup u arhitekturi uz upotrebu obnovljivih izvora energije, odgovarajućih materijala, savremenih tehnologija i sistema građenja. Predavači, autoriteti u ovim oblastima u svetskim okvirima, kroz recentne projekte i studije približiće domaćoj javnosti svetske savremene tokove u arhitekturi, dizajnu i vizuelnim umetnostima uopšte, kroz odgovarajući održivi i ekološki pristup stvaralačkim procesima i novim metodama u arhitektonskom projektovanju i dizajnu, uz upotrebu obnovljivih izvora energije, čistih i energetski efikasnih, zelenih tehnologija, nezagađujućih i recikliranih materijala. Na izložbi sponzora imaćemo priliku da vidimo nove tehnologije, proizvode i materijale koji se primenjuju u ekološkoj, održivoj i energetski efikasnoj arhitekturi.

Predavači na Kongresu su:

**Nina Edwards Anker** / Nea Studio / SAD

**Vladimir Lojanica** / Dekan Arhitektonskog fakulteta u Beogradu / Srbija

**Sonja Radović Jelovac** / Studio Synthesis / Crna Gora

**Ad Kil** / RO&AG Architecten / Holandija

**Marina Zajec** / Arhitektura E.L.I. / Hrvatska

**Victor Marti & Faidra Matziaraki** / Cometa Architecs / Španija

**Li Xiaodong** / Li Xiaodong Atelier / Kina

**Francesco Di Gregorio** / Di Gregorio Associati / Italija

**Špela Videčnik** / Ofis Arhitekti / Slovenija

**Paulo Merlini** / Paulo Merlini Architects / Portugalija

U okviru Kongresa će biti održane dve radionice:

**Radionica 1**: Dr Nina Edwards Anker, član AIA i osnivač Nea studia specijalizovanog za arhitekturu i dizajn eneterijera, sa fokusom na održivost . Dobitnica je mnogobrojnih nagrada za arhitekturu i dizajn i predavač na više univerziteta širom sveta. Održaće jednodnevnu radionicu o mogućnostima korišćenja solarne energije i njene primene u dizajnu I rasveti enterijera.

**Radionica 2**: Marina Zajec, arhitekta sa međunarodnim sertifikatom stručnjaka za zelenu gradnju i specijalista za gradnju zgrada prirodnim materijalima, održaće radionicu o svim aspektima građenja pasivnih kuća građenih slamom .

**Rane prijave i uplate** - kupovina karata sa popustom od 30%, je omogućena do 01.09.2021. godine, odnosno do popune mesta. Posle ovog roka cena karata biće u punom iznosu. Za studente smo omogućili kupovinu karata po posebnim cenama za studente. Sve informacije o prijavi i uplati karata možete naci na sajtu [www.congress-saee.com](https://l.facebook.com/l.php?u=http%3A%2F%2Fwww.congress-saee.com%2F%3Ffbclid%3DIwAR3BanBITRlY1seO7_iVQoWj7wJDELqVskj_m7609PyA8p1DrTx5y2MYxhM&h=AT111sPFpBcsobkhD2SCUmIczL8Qh2HW1WTPUQmv2GJeZicObWcmcYk0WkOp-i8Go9-PwofEdOBU9gjDGfkqQ1GzFQh4CA50cn55gJxUzWRIj7_fw4_wRwAYZBsRP6ugDtybJKMudG69-dGv7xOLA6JZMjBsHLZc)

Mr VLADIMIR LOVRIĆ d.i.a.

Predsednik Organizacionog odbora KONGRESA

Predsednik EKOKULT+

Glavni i odgovorni urednik magazina EKO KUĆA

tel: +381 11 2175 978

mail: kongres@ekokult.org